White People Food એ કોઈ ગોરી ચામડીની ગુલામી કરવાની વાત નથી. પરંતુ હા એક વાત જરૂરથી માનવી પડે કે જ્યારથી અંગ્રેજોને જોયા ત્યારથી ગોરી વસ્તુઓ અને ગોરાઓની બાબતોનું ભારતીયોને અજબ ઘેલું છે. પદનું ભાન ભૂલી સળગાવાતી ગોરીઓની સિગરેટથી લઇ ગોરી સાકી (મદ્ય પીરસનાર લલના) સુધી, કિયા ગામના ગોરીથી લઇ ગોરી હૈ કલાઈયાં સુધી બસ ઉજળું એટલું સારું. પશ્ચિમી દરેક બાબત સરઆંખો પર, દરેકનું અનુકરણ અને એજ ફેશન, ન કરનાર દેશી બલુન પણ આ ક્ષણે ચન્દ્રકાન્ત બક્ષી યાદ આવે છે એ કહેતા ગોરી સ્ત્રી હમેશાં મને ફિક્કી અને ઉર્જા વગરની લાગે છે અને કાળી સ્ત્રી કરંટવાળી ડાયનેમો જેવી. અમને ગોરાશ ફિક્કી અને ઘઉંવર્ણી કાળાશ ચતુરાઈ અને સ્ફૂર્તિનું પ્રતિક લાગી છે. પણ આજે White People Food નામે પ્રચલિત ગોરી ગોરી વાનગીઓમાંથી ભારતીયો એ શીખવા લાયક બાબતો જોઈશું.